CELEX: 62018CA0803
Language: el
Date: 2020-02-27 00:00:00
Title: Υπόθεση C-803/18: Απόφαση του Δικαστηρίου (έκτο τμήμα) της 27ης Φεβρουαρίου 2020 [αίτηση του Lietuvos Aukščiausiasis Teismas (Λιθουανία) — για την έκδοση προδικαστικής αποφάσεως] AAS «BALTA» κατά UAB «GRIFS AG» («Προδικαστική παραπομπή – Δικαστική συνεργασία σε αστικές υποθέσεις – Κανονισμός (ΕΕ) 1215/2012 – Άρθρο 15, σημείο 5, και άρθρο 16, σημείο 5 – Ασφάλιση “μεγάλων κινδύνων” – Ρήτρα παρεκτάσεως διεθνούς δικαιοδοσίας συναφθείσα μεταξύ του ασφαλιστή και του αντισυμβαλλομένου του – Δυνατότητα να αντιταχθεί η ρήτρα αυτή στον ασφαλισμένο»)

27.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 137/21
            
         
      Απόφαση του Δικαστηρίου (έκτο τμήμα) της 27ης Φεβρουαρίου 2020 [αίτηση του Lietuvos Aukščiausiasis Teismas (Λιθουανία) — για την έκδοση προδικαστικής αποφάσεως] AAS «BALTA» κατά UAB «GRIFS AG»
      (Υπόθεση C-803/18) (1)
      
      («Προδικαστική παραπομπή - Δικαστική συνεργασία σε αστικές υποθέσεις - Κανονισμός (ΕΕ) 1215/2012 - Άρθρο 15, σημείο 5, και άρθρο 16, σημείο 5 - Ασφάλιση “μεγάλων κινδύνων” - Ρήτρα παρεκτάσεως διεθνούς δικαιοδοσίας συναφθείσα μεταξύ του ασφαλιστή και του αντισυμβαλλομένου του - Δυνατότητα να αντιταχθεί η ρήτρα αυτή στον ασφαλισμένο»)
      (2020/C 137/27)
      Γλώσσα διαδικασίας: η λιθουανική
      
         Αιτούν δικαστήριο
      
      Lietuvos Aukščiausiasis Teismas
      
         Διάδικοι στην υπόθεση της κύριας δίκης
      
      AAS «BALTA»
      
         κατά
      
      UAB «GRIFS AG»
      
         Διατακτικό
      
      Το άρθρο 15, σημείο 5, και το άρθρο 16, σημείο 5, του κανονισμού (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, έχουν την έννοια ότι ρήτρα παρεκτάσεως διεθνούς δικαιοδοσίας η οποία προβλέπεται σε σύμβαση ασφαλίσεως που καλύπτει «μεγάλο κίνδυνο», κατά την έννοια της τελευταίας αυτής διατάξεως, και που συνάπτεται μεταξύ του ασφαλιστή και του αντισυμβαλλομένου του μπορεί να αντιταχθεί στον ασφαλισμένο εκ της συμβάσεως αυτής, ο οποίος δεν είναι επαγγελματίας του ασφαλιστικού τομέα, δεν συναίνεσε στην εν λόγω ρήτρα και έχει την κατοικία του σε κράτος μέλος διαφορετικό από εκείνο της κατοικίας του ασφαλιστή και του αντισυμβαλλομένου του.
      
         (1)  ΕΕ C 82 της 4.3.2019.